ai4bharat/Pralekha huggingface dataset:
उपराष्ट्रपती कार्यालय
हेपेटायटिस या आजाराविषयी जनतेमध्ये आणि धोरण कर्त्यांमध्ये अधिक जागरूकता वाढवण्याच्या गरजेवर उपराष्ट्रपतींनी दिला भर
संसद भवनात जागतिक हेपेटायटिस दिवसानिमित्त आयोजित जागरूकता सत्राला उपराष्ट्रपतींनी केले संबोधित
नवी दिल्ली, 28 जुलै 2022
उपराष्ट्रपती एम वेंकय्या नायडू यांनी हेपेटायटिस विषयी जनतेमध्ये आणि धोरणकर्त्यांमध्ये अधिक जागरूकता वाढण्याच्या गरजेवर भर दिला आहे. हेपेटायटिस रोखण्यासाठी धोरण निर्माते आणि जनतेच्या प्रतिनिधींनी आपापल्या मतदारसंघांमध्ये जनतेपर्यंत संदेश पोहोचवावा असे मत उपराष्ट्रपतींनी व्यक्त केले.
संसदेच्या सभागृहात संसदेच्या सदस्यांसाठी जागतिक हेपेटाइटिस दिवसा निमित्ताने आयोजित केलेल्या विशेष सत्राला संबोधित करताना स्वच्छ भारत अभियान आणि क्षयरोग मुक्त भारत अभियानाप्रमाणेच 2030 या वर्षापर्यंत हेपेटायटिस हद्दपार करण्यासाठी या अभियानाला लोक चळवळीचे स्वरूप देण्याचे आवाहन त्यांनी केले.
हेपेटायटिस विरोधी मोहीम अधिक प्रभावशाली होण्यासाठी तसेच ती अधिक व्यक्तींपर्यंत पोहोचण्यासाठी धोरण कर्त्यांनी ही मोहीम स्थानिक भाषांमधून चालवावी असा सल्लाही त्यांनी दिला. सरकारी अभियानातला एकसुरीपणा टाळून हा संदेश अधिक प्रभावशालीपणे आणि सामान्य जनतेला समजण्यायोग्य राहावा यासाठी यामध्ये नवोन्मेशाला वाव देण्याचे आवाहन त्यांनी केले.
जेव्हा भारत जागतिक स्तरावर सर्वच क्षेत्रात आपला ठसा उमटवत असताना आपला देश ‘आरोग्यसंपन्न आणि आनंदी देश’ होणेही तेवढेच महत्त्वाचे असल्याचं मत नायडू यांनी व्यक्त केलं. नागरिकांनी योग्य आहार पद्धती आत्मसात करावी त्याचप्रमाणे शारीरिक चलनवलन ठेवणारी जीवनशैली आत्मसात करावी असे आवाहन देखील त्यांनी केले.
हेपेटायटिस विरोधी अभियानाला नेहमीच प्रोत्साहन दिल्याबद्दल उपराष्ट्रपतींनी लोकसभेचे अध्यक्ष ओम बिर्ला यांची प्रशंसा केली त्याचबरोबर सार्वजनिक आरोग्याविषयी सतत प्रयत्नशील राहिल्याबद्दल उपराष्ट्रपतींनी आयएलबीएसचे डॉक्टर एस के सरीन आणि त्यांच्या चमूला धन्यवाद दिले.
लोकसभा अध्यक्ष ओम बिर्ला,केंद्रीय आरोग्य आणि कुटुंब कल्याण मंत्री डॉक्टर मनसुख मांडवीय, राज्यसभेचे उपसभापती हरिवंश नारायण सिंह,दिल्लीचे नायब राज्यपाल विनय कुमार सक्सेना, लोकसभेचे महासचिव उत्पल कुमार सिंह, संसदेचे सदस्य यांच्यासह इतर मान्यवर या सत्राला उपस्थित होते.N.Chitale/V.Yadav/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 111
उपराष्ट्रपती कार्यालय
धार्मिक एकात्मता आणि विविधतेमधील एकता या भारताच्या मूल्यांचे जतन कराः उपराष्ट्रपती
भारताला 21व्या शतकातील नवनिर्मितीचे केंद्र बनवा
महिलांचे शिक्षण ही लोकचळवळ बनली पाहिजे
माध्यमिक शाळेच्या पातळीपर्यंत मातृभाषा शिक्षणाचे प्राथमिक माध्यम बनवा
आपल्या शिक्षण प्रणालीला जागतिक दर्जाचे बनवण्यासाठी प्रबोधन घडवण्याचे उपराष्ट्रपतींचे आवाहन
नवी दिल्ली, 8 ऑगस्ट 2019
धार्मिक एकात्मता आणि विविधेतेमधील एकता ही आपल्या संस्कृतीची प्रदीर्घ काळापासून जपलेली मूल्ये आहेत आणि राष्ट्रीय एकात्मतेच्या या मूल्यांचे देशाच्या प्रत्येक नागरिकाने जतन करावे असे आवाहन उपराष्ट्रपती एम व्यंकय्या नायडू यांनी केले आहे.
ते आज मध्य प्रदेशात इंदूर येथे श्री वैष्णव विद्यापीठ विश्वविद्यालयाच्या दीक्षांत कार्यक्रमात बोलत होते. 135 वर्षे जुन्या असलेल्या श्री वैष्णव समिती आणि विश्वस्त समूहाने दर्जेदार शिक्षण देण्याच्या उद्देशाने श्री वैष्णव विद्यापीठ विश्वविद्यालयाची स्थापना करण्यासाठी केलेल्या प्रयत्नांची उपराष्ट्रपतींनी प्रशंसा केली.
आपल्या शिक्षण प्रणालीला जागतिक दर्जाचे बनवण्यासाठी या प्रणालीचे पुनरुत्थान आणि प्रबोधन होण्याची गरज त्यांनी व्यक्त केली. शिक्षण संस्थांनी शैक्षणिक प्रावीण्य, शारीरिक तंदुरुस्ती, मानसिक तत्परता, नैतिक मूल्यांचे महत्त्व आणि सामाजिक भान यावर भर दिलाच पाहिजे, असे ते म्हणाले. दर्जा, समानता आणि ज्ञानजालाच्या निर्मितीच्या माध्यमातून शिक्षणाची उपलब्धता, संशोधन आणि नवनिर्मिती केंद्रांची उभारणी, कौशल्य विकास कार्यक्रम आणि अध्यापन विकासासाठी पाठबळ याविषयीच्या आव्हानांवर मात करण्यासाठी विद्यापीठांनी प्रयत्न करावेत, असे आवाहनही त्यांनी केले.
आपल्या समृद्ध संस्कृतीचे जतन करण्याचे महत्त्व विशेषतः आपल्या भाषांच्या संवर्धनाचे महत्त्व अधोरेखित करतात. त्यांनी सांगितले की आपल्या शाळांमध्ये माध्यमिक शाळेतील शिक्षणासाठी मातृभाषा हेच प्राथमिक माध्यम असले पाहिजे.
महिलांचे शिक्षण आणि सक्षमीकरण ही लोकचळवळ बनवण्याच्या आवश्यकतेवर त्यांनी भर दिला. तरुणांनी आपल्यामध्ये दुसऱ्याची काळजी घेण्याची आणि आपल्याकडचे काही दुसऱ्याला देण्याची वृत्ती निर्माण केली पाहिजे, विशेषतः समाजातील उपेक्षित आणि वंचित घटकांसाठी त्यांनी सहानुभूती बाळगली पाहिजे, अशी अपेक्षा उपराष्ट्रपतींनी व्यक्त केली.
B.Gokhale/S.Patil/P.Malandkar
(Visitor Counter : 74
मंत्रिमंडळ
भारत, ब्रिटन आणि उत्तर आयर्लंड दरम्यान पशुपालन, दुग्ध व्यवसाय आणि मत्स्यपालन क्षेत्रातील सामंजस्य कराराबाबत मंत्रिमंडळाला अवगत करण्यात आले
नवी दिल्ली, 29 ऑगस्ट 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाला भारत, ब्रिटन आणि उत्तर आयर्लंड दरम्यान पशुपालन, दुग्ध व्यवसाय आणि मत्स्यपालन क्षेत्रातील सामंजस्य कराराबाबत अवगत करण्यात आले. या करारावर 17.04.2018.रोजी स्वाक्षऱ्या करण्यात आल्या होत्या.
भारतीय पशुधन आणि मत्स्यपालन यांचे उत्पादन आणि उत्पादकता वाढवण्याच्या उद्देशाने पशुपालन, दुग्धव्यवसाय आणि मत्स्यपालन क्षेत्रात द्विपक्षीय सहकार्य विकसित करणे हा या सामंजस्य कराराचा उद्देश आहे.
प्रभाव:
या भागीदारीमुळे पशुधनाचे आरोग्य, त्यांचे संगोपन आणि मत्स्यपालन क्षेत्रात सुधारणा होऊन देशांतर्गत वापर आणि निर्यातीसाठी दुग्ध, मत्स्य आणि पशु उत्पादनात वाढ होण्याची शक्यता आहे. हा करार पशु-पालन, मत्स्य-पालन आणि दुग्धव्यवसाय याबाबत पुढील प्रकारे चर्चा आणि सहकार्याला प्रोत्साहन देईल-
- पशु-पालन, मत्स्य-पालन आणि संबंधित प्रकरणांमध्ये परस्पर हिताच्या बाबी
- पशुधनाचे आरोग्य आणि पशु-पालन, संगोपन , दुग्ध आणि मत्स्य-पालन यात सहकार्य
- पशुधनाची उत्पादकता आणि उत्पादन वाढवण्यासाठी त्यांचे खाणे आणि चारा पोषणाच्या दृष्टीने समृद्ध बनवणे आणि चारा कमी असलेल्या भागात त्याची मोठ्या प्रमाणावर वाहतूक करणे
- पशुधन, पशु-पालन आणि पशु उत्पादनांच्या व्यापाराशी संबंधित प्रकरणी स्वच्छता
- जनावरांच्या चाऱ्याच्या पिकांसह उच्च तंत्रज्ञानवाल्या चाऱ्याच्या वृक्षांच्या प्रजातींची नर्सरी विकसित करणे आणि दुष्काळ-प्रवण भागात ओलावा असलेल्या मातीच्या संरक्षणाबरोबरच एकीकृत कृषि प्रणाली अंतर्गत कृषी वनांना प्रोत्साहन
- अभ्यास दौरे परस्पर सहमतीच्या क्षेत्रात प्रशिक्षणासाठी वैज्ञानिकांचे आदान-प्रदान
- माहिती आणि संचार तंत्रज्ञानाच्या वापरासह नवोन्मेष कृषी विस्तार दृष्टिकोनासंदर्भात विविध विषयांच्या माहितीसाठी संयुक्त संशोधनासाठी सहकार्य
- संयुक्त हिताचा अन्य कुठलाही मुद्दा
संयुक्त कार्यक्रम आखण्यासाठी आणि सहकार्य तसेच विचार विनिमय करण्यासाठी प्रत्येक देशाच्या प्रतिनिधींचा एक संयुक्त गट निर्माण केला जाईल.
N.Sapre/S.Kane/P.Kor
(Visitor Counter : 71
पंतप्रधान कार्यालय
आशियाई क्रीडा स्पर्धेत पुरुष भालाफेकीत रौप्य पदक जिंकल्याबद्दल किशोर जेना याचे पंतप्रधान नरेंद्र मोदी यांच्याकडून अभिनंदन
नवी दिल्ली, 4 ऑक्टोबर 2023
चीनमधील हँगझोऊ येथे आशियाई क्रीडा स्पर्धेत पुरुष भालाफेकीत रौप्य पदक जिंकल्याबद्दल किशोर जेना याचे पंतप्रधान नरेंद्र मोदी यांनी अभिनंदन केले आहे.
पंतप्रधानांनी X वर केलेली पोस्ट:
“आशियाई क्रीडा स्पर्धेत पुरुषांच्या भालाफेकीतील आपली कामगिरी उल्लेखनीय आहे. भारताला आणखी एक रौप्यपदक मिळाले आहे. या स्पर्धेत हे शानदार रौप्यपदक जिंकल्याबद्दल किशोर जेनाचे अभिनंदन. देशाला या विजयाचे कौतुक आहे.”
Jaydevi PS/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
शिक्षण मंत्रालय
एससीओ शिखर परिषद 2022-23 च्या निमित्ताने शिक्षण मंत्रालयाच्या वतीने युवा लेखकांच्या परिषदेचे आयोजन
नवी दिल्ली, 11 एप्रिल 2023
भारत यंदा शांघाय सहकार्य संघटनेचे  अध्यक्षपद भूषवत असून यानिमित्ताने परराष्ट्र व्यवहार मंत्रालयाने आखलेल्या विविध कार्यक्रमांचा भाग म्हणून 12-13 एप्रिल 2023 रोजी नवी दिल्ली येथे एससीओ युवा लेखक परिषदेचे आयोजन करण्यात आले आहे.
शिक्षण मंत्रालयाच्या अंतर्गत स्वायत्त संस्था नॅशनल बुक ट्रस्ट, इंडिया सह शिक्षण मंत्रालयाला युवा लेखक परिषदेच्या आयोजनासाठी अंमलबजावणी संस्था म्हणून नियुक्त करण्यात आले आहे.
एससीओ सदस्य राष्ट्रांमधील सांस्कृतिक संवाद -युवा विद्वानांचा दृष्टीकोन अशी या परिषदेची संकल्पना असून इतिहास आणि तत्त्वज्ञान, अर्थव्यवस्था, धर्म, संस्कृती, साहित्य आणि विज्ञान व औषध या उप-संकल्पना आहेत.
2018 मध्ये झालेल्या युवकांच्या एससीओ प्रमुखांच्या संयुक्त भाषणात, एससीओ सदस्य देशांच्या युवा शक्तीच्या सहभागासाठी एक विस्तृत धोरण आराखडा तयार करण्यात आला होता , जेणेकरून जागतिक स्तरावरील मुद्द्यांची उत्तम समज व्हावी आणि संवाद साधता यावा यासाठी त्यांना सृजनशील आणि रचनात्मक मार्गाकडे त्यांची ऊर्जा वळवता येईल.
दोन दिवस चालणारी एससीओ युवा लेखक परिषद युवकांसाठी आधुनिक शिक्षण, प्रशिक्षण आणि प्रगत प्रशिक्षण तसेच उद्यमशील उपक्रम आणि अभिनव प्रकल्पांमध्ये व्यापक सहभागाच्या संधींचा शोध घेण्यासाठी एक गतिशील व्यासपीठ प्रदान करेल.
यंदा भारताकडे शांघाय सहकार्य संघटनेचे अध्यक्षपद असून पंतप्रधान नरेंद्र मोदी यांनी 2018 मध्ये किंगदाओ येथे झालेल्या एससीओ शिखर परिषदेत प्रथमच मांडलेली 'SECURE'  ही संकल्पना पुढे नेणे हे एससीओचे उद्दिष्ट आहे.
शांघाय सहकार्य संघटना ही शांघाय येथे 15 जून 2001 रोजी स्थापन झालेली एक आंतरसरकारी संघटना आहे.या संघटनेत सध्या आठ सदस्य राष्ट्रांचा  समावेश आहे.
S.Patil/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 126
गृह आणि शहरी व्यवहार मंत्रालय
सेंट्रल व्हिस्टा मार्गाचा भूमिपूजन समारंभ
नवी दिल्ली, 4 फेब्रुवारी 2021
सेंट्रल व्हिस्टा मार्गाचा भूमिपूजन सोहळा केंद्रीय गृह व शहरी व्यवहार राज्यमंत्री  हरदीपसिंग पुरी यांच्या हस्ते नवी दिल्लीतील इंडिया गेट येथे आज संपन्न झाला. गृह व शहरी व्यवहार मंत्रालयाचे सचिव दुर्गा शंकर मिश्रा, केंद्रीय सार्वजनिक बांधकाम विभागाचे महासंचालक आणि मंत्रालयातील वरिष्ठ अधिकारी यावेळी उपस्थित होते. या सोहळ्याद्वारे, सेंट्रल व्हिस्टा मार्गाच्या विकासाचे / पुनर्विकासाचे काम सुरू झाले आहे. उत्तर व दक्षिण ब्लॉकपासून इंडिया गेट पर्यंत असलेल्या 3 किलोमीटर लांबीच्या या मार्गावर राजपथ, त्यालगतची हिरवळ आणि कालवे, वृक्षराजी, विजय चौक आणि इंडिया गेट प्लाझा यांचा अंतर्भाव आहे. मुळात ब्रिटीश राजवटीच्या काळात व्हॉइसरॉयच्या घराकडे जाणारा एक भव्य शोभायात्रा मार्ग म्हणून याची रचना झाली होती. स्वातंत्र्याच्या वेळी भारतीय लोक आणि त्यांच्या सरकारने त्याचा विनियोग केला होता.
अधिक माहितीसाठी कृपया येथे क्लिक करा.S.Tupe/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
पंतप्रधान कार्यालय
रशियाच्या अध्यक्षांबरोबर द्विपक्षीय बैठकीच्या सुरुवातीला पंतप्रधान नरेंद्र मोदी यांनी केलेले भाषण
नवी दिल्ली, 16 सप्टेंबर 2022
महामहीम ,
मला पुन्हा एकदा आपल्याला भेटण्याची संधी प्राप्त झाली आहे , तसेसच पुन्हा एकदा आपल्याशी अनेक बाबींवर चर्चा करण्याची संधी प्राप्त झाली आहे आपण जेव्हा गेल्या वर्षी डिसेंबरमध्ये भारताला भेट दिली होती तेव्हा आपण अनेक बाबींवर चर्चा केली होती आणि त्यानंतरही आपण म्हटल्याप्रमाणे दूरध्वनीवरूनही आपण संवाद साधून भारत आणि रशिया मधले द्विपक्षीय संबंध तसेच जगभरातल्या समस्या बाबत सविस्तर चर्चा केली होती. आज पुन्हा एकदा आपण भेटत आहोत आणि आज जगासमोर असणाऱ्या अनेक समस्या विशेषतः विकसनशील देशांसमोर च्या ,अन्नसुरक्षा, इंधन सुरक्षा, खते यासारख्या समस्या असून आपण यातून मार्ग काढला पाहिजे आणि तुम्ही सुद्धा यामध्ये पुढाकार घ्यायला हवा. आज आपल्याला पुन्हा एकदा या बाबींवर चर्चा करण्याची संधी मिळत आहे .
महामहीम ,
मला आपले तसंच युक्रेंनचेही आभार मानायचे आहेत , कारण सुरुवातीला संकट काळात युक्रेन मध्ये अडकलेल्या आमच्या हजारो विद्यर्थ्यांना तुमच्या आणि युक्रेंनच्या मदतीने सुरक्षितपणे बाहेर काढून त्यांना त्यांच्या घरी पाठवणे शक्य झाले. यासाठी मी तुम्हा दोन्ही देशांचा आभारी आहे
महामहीम ,
मला माहिती आहे की सध्याचं युग हे युद्धाचं नसून मी याबाबत आपल्याशी दूरध्वनीद्वारे अनेकदा संवाद साधला आहे. लोकशाही, मुत्सद्देगिरी आणि चर्चा या जगभराशी संबंधित बाबी आहेत, येत्या काही दिवसात आपण शांततेच्या मार्गावर वाटचाल करण्यासाठी काय करावं लागेल याबाबत चर्चा करण्याची संधी आज आपल्याला पुन्हा एकदा मिळेल. मला याबाबत तुमचं मत जाणून घ्यायचीही संधी मिळेल.
महामहीम ,
भारत आणि रशियाचे संबंध अनेक पटींनी वृद्धिंन्गत झाले आहेत. आम्ही या नात्याचा आदर करतो कारण गेल्या कित्येक दशकापासून आपण एकमेकांसोबत राहिलो आहोत आणि संपूर्ण जगाला भारत आणि रशिया याचं परस्पर नातं ज्ञात आहे. भारत आणि रशिया यांची परस्पर मैत्री अखंडित असल्याचंही संपूर्ण जगाला माहिती आहे. व्यक्तिशः बोलायचं झालं तर या दोन्ही देशांचा प्रवास एकत्रित सुरू झाला. मी आपल्याला सर्वप्रथम 2001 मध्ये भेटलो जेव्हा तुम्ही सरकारचे प्रमुख म्हणून कार्यरत होतात आणि मी राज्य सरकारचा प्रमुख म्हणून कार्यरत होतो. आज या घटनेला बावीस वर्षे झाली असून आपली मैत्री सातत्याने वाढत आहे. आपण या क्षेत्राच्या विकाससाठी आणि लोकांच्या हितासाठी सातत्याने एकत्र काम करत आहोत. आज या एससीओ परिषदेत आपण भारताबद्दल ज्या भावना व्यक्त केल्या त्याबद्दल मी आपला अत्यंत आभारी आहे
महामहीम ,
आपल्या आजच्या विपक्षीय बैठकीतल्या चर्चेमुळे आपले परस्पर संबंध आणखी दृढ होतील याबद्दल मला विश्वास आहे आगामी दिवसात जगाच्या आशा आणि अपेक्षा पूर्णत्वाला नेण्यासाठी हे संबंध निश्चितच उपयोगी पडतील. आपण आज जो वेळ दिलात त्याबद्दल मी पुन्हा एकदा आपला आभारी आहे.S.Kane/S.Naik/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
कार्मिक, सार्वजनिक तक्रार आणि निवृत्ती वेतन मंत्रालय
मिशन कर्मयोगी
"राष्ट्रीय नागरी सेवा क्षमता बांधणी कार्यक्रम"  याला सरकारने 2 सप्टेंबर 2020 रोजी मंजूरी दिली.
नागरी सेवा क्षमता बांधणीसाठी खालील संस्थागत चौकट उपलब्ध करुन दिली आहे:
 पंतप्रधान सार्वजनिक मनुष्यबळ परिषद ;
 कॅबिनेट सचिवालय समन्वय विभाग;
 क्षमता बांधणी आयोग;
 विशेष उद्देश वाहन ; आणि
 कार्यक्रम व्यवस्थापन आणि संबंधित सेवा पुरवण्यासाठी ‘कार्यक्रम व्यवस्थापन एकक’ .
मिशन कर्मयोगीसाठी तंत्रज्ञान डिजिटल शिक्षण व्यासपीठ प्रायोगिक पातळीवर पहिल्या टप्प्यात कार्यान्वित झाले आहे. यावर केंद्र व इतर प्रशिक्षण संस्थांकडून विविध प्रकारचे शिक्षण अभ्यासक्रम अपलोड केले जात आहेत. महत्त्वाचे राष्ट्रीय पथदर्शी  कार्यक्रम आणि प्रकल्प राबवणारी मंत्रालये आणि विभागांना त्यांचे कार्यक्रम आणि प्रकल्पांच्या संदर्भात 'ई-आशय' विकसित करण्याची विनंती केली गेली आहे.
 नागरी सेवा सुधारणांना आणि क्षमता बांधणीला धोरणात्मक दिशा देण्यासाठी;
 क्षमता बांधणीच्या वार्षिक योजना तयार करणे;
 प्रशिक्षण संस्थांवरील पर्यवेक्षण अधिक सक्षम करणे;
 सर्वोत्कृष्ट शिक्षण आशय प्रदान करणारे डिजिटल शिक्षण व्यासपीठ उपलब्ध करणे.
 प्रभावी नागरिक केंद्रीत सेवा देण्यासाठी प्रशिक्षित मनुष्यबळ उपलब्धता आणि क्षमता उचांवणे;
 कर्मचारी व्यवस्थापनासाठी डेटा-आधारित निर्णय सक्षम करणे
 प्रशासनात पारदर्शकता वृद्धी आणि जबाबदारी.
"राष्ट्रीय नागरी सेवा क्षमता बांधणी कार्यक्रम " या व्यतिरिक्त, सरकार सध्या खालीलप्रमाणे योजना राबवत आहे -
 राष्ट्रीय आणि राज्य पातळीवरील सर्व सरकारी अधिका-यांच्या क्षमता विकसित करण्याच्या उद्देशाने सर्व योजनांसाठी प्रशिक्षण.
 परदेशातल्या शिक्षणासाठी अर्थसहाय्य योजनेद्वारे , सर्वोत्कृष्ट आंतरराष्ट्रीय संस्थांमधील अल्पकालीन आणि दीर्घकालीन प्रशिक्षण, अभ्यासक्रमांची उपलब्धता.
 केंद्रीय प्रशिक्षण संस्थांमार्फत नागरी सेवेतल्या कर्मचाऱ्यांना मूलभूत आणि सेवेच्या मध्यावर प्रशिक्षण आणि निधीचे सहाय्य करणे.
केंद्रीय राज्यमंत्री  पूर्वोत्तर प्रदेशाचा विकास ), पंतप्रधान कार्यालयाचे राज्यमंत्री, कार्मिक, सार्वजनिक तक्रारी व निवृत्ती वेतन, अणुऊर्जा आणि अवकाश, डॉ जितेंद्र सिंह यांनी राज्यसभेत प्रश्नांच्या लेखी उत्तरात आज ही माहिती दिली.
पंतप्रधान कार्यालय
पंतप्रधानांनी जनतेला दिल्या होळीच्या शुभेच्छा
पंतप्रधान नरेंद्र मोदी यांनी होळीच्या सणानिमित्त जनतेला शुभेच्छा दिल्या आहेत.
एका ट्विटमध्ये पंतप्रधान म्हणाले;
तुम्हा सर्वांना होळीच्या हार्दिक शुभेच्छा. परस्परामधील प्रेम,स्नेह आणि बंधुभावाचे प्रतीक असलेला हा रंगांचा उत्सव तुमच्या आयुष्यात आनंदाचे सर्व रंग घेऊन येवो.
संरक्षण मंत्रालय
राष्ट्रीय छात्र सेनेच्या महासंचालकांनी मालदीवच्या समकक्ष अधिकाऱ्यांची नवी दिल्लीत घेतली भेट
नवी दिल्ली, 22 जून 2023
राष्ट्रीय छात्र सेनेचे  महासंचालक लेफ्टनंट जनरल गुरबीरपाल सिंग यांनी 22 जून 2023 रोजी नवी दिल्ली येथे मालदीवचे एनसीसी कमांडंट, मरीन कॉर्प्स आणि कमांडिंग ऑफिसर, ब्रिगेडियर जनरल वैस वाहिद यांच्यासोबत बैठक घेतली. या बैठकीदरम्यान भारत भेटीवर आलेल्या मान्यवरांना भारतीय राष्ट्रीय छात्र सेनेचा इतिहास, एनसीसीचा देशभरातील प्रसार, छात्र सेनेचे छात्र आणि प्रशिक्षकांचे प्रशिक्षण तसेच भारत आणि मालदीव यांच्यातील युवा आदान-प्रदान कार्यक्रमाबाबतची माहिती देण्यात आली. मालदीवच्या राष्ट्रीय छात्र सेनेसमोरील आव्हानांना सामोरे जाण्यावरही बैठकीत सविस्तर चर्चा करण्यात आली.
या आव्हानांचा सामना करण्यासाठी भारतीय राष्ट्रीय छात्र सेनेने मालदीवला आपला पाठिंबा दिला तसेच प्रशिक्षक आणि छात्रांसाठी भारतीय राष्ट्रीय छात्रसेनेकडून चालवल्या जाणार्या अभ्यासक्रमांसाठी आमंत्रितही केले. दोन्ही देशांच्या तरुणांमधील सांस्कृतिक आणि ऐतिहासिक देवाणघेवाण वाढवणे तसेच त्यामार्फत दोन्ही संघटनांमधील संबंध अधिक बळकट आणि दृढ करणे हे या बैठकीचे उद्दिष्ट होते.N.Chitale/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 60
सुक्ष्म, लघु आणि मध्यम उदयोग मंत्रालय
आयआयटी-मद्रास सोबत कॉयरवर संशोधन आणि विकासासाठी कॉयर बोर्डाचा पुढाकार
कॉयर बोर्ड आणि आयआयटी-मद्रासमध्ये उत्कृष्टता केंद्र स्थापन करण्याविषयी परस्पर सामंजस्य करार
नवी दिल्ली, 7 मे 2020
कॉयर बोर्डाने आयआयटी-मद्राससोबत काथ्या आणि इतर तंतुंचा वापर करण्यासाठी उत्कृष्टता केंद्र स्थापन करण्याविषयी परस्पर सामंजस्य करारावर स्वाक्षरी केली. केंद्रीय लघु, मध्यम आणि सूक्ष्म खात्याचे मंत्री नितीन गडकरी यांच्या पुढाकाराने, आयआयटी मद्रासने या आधीच कॉयर बोर्डाने केलेल्या संशोधन अभ्यासाला प्रमाणित केले आहे आणि शिफारस केली आहे की, उतारावरील जमीनीची धूप रोखणे, नदीवरील बंधारे, खाणींचे उतार यांचे स्थिरीकरण करण्यासाठी कॉयर जिओ-टेक्सटाईल्सचा यशस्वीरित्या वापर होऊ शकतो. संस्थेने कॉयर जिओ-टेक्सटाईल्स कमी प्रमाणात रस्त्याच्या कामासाठी वापरता येऊ शकते, अशीही शिफारस केली आहे.
या नव्या उत्कृष्टता केंद्राचा उद्देश आयआयटी मद्रासमधील तज्ज्ञांच्या मदतीने काथ्या क्षेत्रातील आतापर्यंतच्या संशोधनाचा विस्तार करणे हा आहे. उत्पादन आणि प्रक्रियेसाठी विशिष्ट प्रकल्पासाठी तंत्रज्ञानाचा योग्य वापर करणे आणि कॉयर मंडळाच्या संशोधन संस्था/ मंडळ यांचे सल्लागार व मदतनीस म्हणून काम करणे. उत्कृष्टता केंद्र बौद्धिक मालमत्ता अधिकार आणि तंत्रज्ञान हस्तांतरणातही मदत करेल.
कॉयर मंडळ उत्कृष्टता केंद्राची स्थापना आणि केंद्र चालवण्यासाठी सुरुवातीला 5 कोटी रुपयांचे अर्थसहाय्य करेल.
कॉयर उद्योगाच्या 27 क्षेत्रांमध्ये संशोधन आणि विकास विषयक कामे उत्कृष्टता केंद्राकडून केली जाणार आहेत, या व्यतिरिक्त आयआयटी मद्रासच्या मशिनरी विकास आणि रस्ते प्रकल्पावरील 10 संशोधन प्रकल्पांचाही यात समावेश आहे.G.Chippalkatti/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
रस्ते वाहतूक आणि महामार्ग मंत्रालय
नितीन गडकरी 24 आणि 25 सप्टेंबर रोजी शिलाँगच्या दौऱ्यावर
(नवी दिल्ली, 21 सप्टेंबर 2018
रस्ते वाहतूक आणि महामार्ग, नौवहन जलसंपदा, नदी विकास आणि गंगा पुनरुज्जीवन मंत्री नितीन गडकरी 24 आणि 25 सप्टेंबर रोजी शिलाँगच्या दौऱ्यावर जाणार असून इशान्येकडील सात राज्यांमधून राष्ट्रीय महामार्ग प्रकल्पाचा आढावा घेणार आहेत. या सात राज्यांमधून सध्या 1.5 लाख कोटी रुपयांचे प्रकल्प सुरू आहेत.
24 सप्टेंबर रोजी गडकरी मेघालयमधील शिलाँग येथे राष्ट्रीय महामार्ग 6 च्या जोवई-रताचेरा या टप्प्याचं लोकार्पण करतील. या मार्गामुळे सध्या लागणारा चार तासांचा वेळ अडीच तासापर्यंत कमी होईल.
N.Sapre/S.Kane/P.Kor
आरोग्य आणि कुटुंब कल्याण मंत्रालय
“आत्मनिर्भर भारत” सह भारताची आगेकूच
केवळ एका महिन्यात 23 लाख पीपीई निर्यात करुन आपले जागतिक स्थान निर्माण केले
केंद्र सरकारकडून राज्य सरकार/केंद्रशासित प्रदेशांना 1.28 कोटीपेक्षा अधिक पीपीईंचे वितरण
नवी दिल्ली, 14 ऑगस्ट 2020
केंद्र सरकार राज्य सरकारे/केंद्रशासित प्रदेशांच्या सहकार्याने श्रेणीबद्ध, पूर्व-प्रेरक, सक्रिय आणि संयुक्त प्रतिसादामुळे कोविड-19 चे व्यवस्थापन करत आहे. देशभरातील वैद्यकीय पायाभूत सुविधा वाढविण्यासाठी आणि त्यास बळकटी आणण्याच्या दिशेने सुरू असलेल्या प्रयत्नांचा एक भाग म्हणून, नियमितपणे विविध धोरणात्मक निर्णय घेतले आहेत.
संक्रमणाच्या सुरुवातीच्या अवस्थेत, सर्व वैद्यकीय उपकरणे यात एन95 मास्क, पीपीई कीट, व्हेंटीलेटर्स यांचा जागतिक तुटवडा अनुभवला. यातील बहुतांश उत्पादने देशात निर्माण होत नसल्यामुळे सुरुवातील आवश्यक घटक बाहेरुन आयात करावे लागले. संक्रमणाच्या वाढत्या परिस्थितीमुळे जागतिक बाजारपेठेत या घटकांचा तुटवडा निर्माण झाला होता.
संक्रमणाच्या परिस्थितीचे संधीत रुपांतर करण्यासाठी वैद्यकीय उपकरणांच्या स्वदेशी उत्पादनासाठी आरोग्य आणि कुटुंब कल्याण मंत्रालय, वस्रोद्योग मंत्रालय, औषधनिर्माण मंत्रालय, उद्योग आणि अंतर्गत व्यापार संवर्धन विभाग , संरक्षण संशोधन आणि विकास संस्था  आणि इतर विभागांनी एकत्रित प्रयत्न केले, या प्रयत्नांनी भारताची स्वतःची उत्पादन क्षमता मोठ्या प्रमाणात वाढविली आहे.
पीपीईचे स्वदेशी उत्पादन मजबूत केल्यामुळे आणि देशातील गरजा पूर्ण केल्यामुळे परकीय व्यापार महासंचालक  यांनी जुलै 2020 मध्ये  पीपीईच्या निर्यातीला परवानगी दिली. या सवलतीमुळे, जुलै महिन्यातच भारताने अमेरिका, युनायटेड किंगडम, संयुक्त अरब अमिराती, सेनेगल आणि स्लोवानिया या पाच देशांना 23 लाख पीपीई कीट निर्यात केले. यामळे पीपीईच्या जागतिक निर्यातीतील बाजारपेठेत भारताचे स्थान निर्माण झाले.
“मेक इन इंडिया’ ची चेतना आत्मनिर्भर भारत अभियानात आहे, यामुळे पीपीईसह विविध वैद्यकीय उपकरणांमध्ये भारताने स्वयंपूर्णता साध्य केली आहे. केंद्र सरकार राज्ये/केंद्रशासित प्रदेशांना पीपीई, एन95 मास्क, व्हेंटीलेटर्स इ. उपकरणे पुरवत आहे, राज्येही या उपकरणांची थेट खरेदी करत आहेत. मार्च ते ऑगस्ट 2020 दरम्यान राज्यांनी स्वतःच्या आर्थिक स्रोतांमधून 1.40 कोटी स्वदेशी पीपीईंची खरेदी केली आहे. याच कालावधीत केंद्र सरकारने राज्ये/केंद्रशासित प्रदेश/केंद्रीय संस्थांना 1.28 कोटी पीपीई मोफत वितरीत केले.
कोविड-19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.आणि @MoHFW_INDIA.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in
कोविड19 संदर्भात इतर माहितीसाठी दूरध्वनी क्रमांक : +91-11-23978046 किंवा 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdfB.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
सशस्त्र दल ध्वज दिनानिमित्त पंतप्रधानांनी सशस्त्र दलाबद्दल कृतज्ञता व्यक्त केली
पंतप्रधान नरेंद्र मोदी यांनी सशस्त्र दल ध्वज दिनानिमित्त सशस्त्र दलाबद्दल कृतज्ञता व्यक्त केली आहे.
"सशस्त्र दल ध्वज दिन हा आपल्या सशस्त्र दल आणि त्यांच्या कुटुंबियांप्रति कृतज्ञता व्यक्त करण्याचा दिवस आहे. देशाला त्यांच्या शौर्य आणि निःस्वार्थ त्यागाचा अभिमान आहे.
सैन्य दलाच्या हितासाठी योगदान करा. या कार्यामुळे शूर सैनिक आणि त्यांच्या कुटुंबियांना बरीच मदत मिळेल.", असे पंतप्रधानांनी ट्विटमध्ये म्हटले आहे.
U.Ujgare/S.Tupe /P.Kor
आरोग्य आणि कुटुंब कल्याण मंत्रालय
कोविड-19 अद्ययावत माहिती
केंद्रीय आरोग्य आणि कुटुंब कल्याण मंत्रालयाने परदेशातून भारतात येणाऱ्या प्रवाशांसाठी कोविड-19 मार्गदर्शक तत्त्वे केली सुलभ
नवी दिल्ली, 19 जुलै 2023
जगभरातील सध्याची कोविड-19ची प्रचलित स्थिती आणि कोविड-19 लसीकरणामध्ये केलेल्या महत्त्वपूर्ण कामगिरीची दखल घेवून परदेशातून भारतामध्ये येणा-या प्रवाशांसाठी कोविड-19 संदर्भातील मार्गदर्शक तत्त्वे, केंद्रीय आरोग्य मंत्रालयाने अधिक सुलभ केली आहेत.
भारतीय प्रमाण वेळेनुसार दि. 20 जुलै 2023 च्या मध्यरात्रीपासून  नवीन मार्गदर्शक तत्वे लागू होणार आहेत. या नवीन मार्गदर्शक तत्त्वांनुसार, भारतात येणाऱ्या आंतरराष्ट्रीय प्रवाशांपैकी 2 टक्के प्रवाशांना आर टी-पीसीआर चाचणी करणे गरजेचे होते. आता या चाचणीची आवश्यकता रद्द करण्यात आली आहे.
तथापि, कोविड-19 च्या संदर्भात एअरलाइन्स तसेच आंतरराष्ट्रीय प्रवाशांनी पाळण्याच्या सावधगिरीच्या उपायायोजना पूर्वीप्रमाणेच लागू असतील.
अद्ययावत मार्गदर्शक तत्त्वांची माहिती, आरोग्य आणि कुटुंब कल्याण मंत्रालयाच्या अधिकृत संकेतस्थळावर  उपलब्ध करून देण्यात आली आहे.
आरोग्य आणि कुटुंब कल्याण मंत्रालयाच्यावतीने कोविड-19 स्थितीकडे निरंतर बारीक लक्ष ठेवून आहे.S.Bedekar/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 57